Die waarheid oor Lasarus en die ryk man (Deel 8) | 4windkoinonia
← Die waarheid oor Lasarus en die ryk man (Deel 7)
Die waarheid oor Lasarus en die ryk man (Deel 9) →
Die natuurlike mens, vanaf die eerste mens Adam, is in 'n doodsliggaam van tydelike stof en verganklikheid of nietigheid gemaak deur die hand van God. Paulus noem die natuurlike mens "ellendig" want dit is wat ons almal is in die liggaam van hierdie dood:
Adam en Eva was dus van hul skepping aan hierdie doodsproses onderworpe, 'ter wille van Hom' wie hulle so gemaak het. Hulle het dus geen "vrye" wil of "vrye" keuses gehad hoe hulle gemaak wou wees of hoe hulle wou lewe nie. Al hulle aksies, voetstappe, woorde en gedagtes was in Sy boek geskryf lank voordat hulle hul eerste asemteug geneem het:
Psa 139:1-3 Vir die musiekleier. 'n Psalm van Dawid. HERE, U deurgrond en ken my. U ken my sit en my opstaan; U verstaan van ver my gedagte. U deurvors my gaan en my lê, en U is met al my weë goed bekend.
Hulle het dus nie "geval" soos sommige valse leraars dit weergee nie. Hulle was gevalle wesens 'in die hand van die Pottebakker'. Hulle het dus geen weerstand gehad teen die versoeking om te eet van die boom van kennis van goed en kwaad nie, en derhalwe verseker uitgevind dat hulle NIE vir ewig sou lewe nie, maar gewis sou sterwe:
Dit was en is nog vandag God se woord teen die slang se woord. Dit is God se saad teen die slang se saad (in ons harte). Die slang se woorde, soos almal se woorde, is egter ook 'deur' God wat alles 'werk' in Sy skepping!!!
Alles is onder God se beheer en dit sluit elke gedagte en woord in. Die beplanning en uitvoering van die wreedste en boosste daad op aarde was deur God 'bepaal':
'…om alles te doen wat u hand en u raad vooruit bepaal het om plaas te vind.' Hoeveel mense haat hierdie woorde want dit ontneem hulle om hulle vyande te beskuldig, vinger te wys na nader en ook om wraak te neem teen hulle vyande. Dit beroof ook baie van die sieklike genot om hul vyande in 'n ewige helse vuur te sien brand!!! Om vir ewige te brand moet mens 'n sogenaamde "onsterflike siel" het en dit is dan juis waar die valse leerstelling inkom wat steeds tot vandag nog gepreek en geglo word deur die afvallige Christendom. Hulle preek dat die "onsterflike" siel gaan na 'n hemel of na 'n hel by die ligaamlike dood van 'n persoon. Een van die gedeeltes wat in die Bybel verdraai word om hierdie leuen van die slang te preek tot vandag, is die gelykenis van Lasarus en die ryk man.
Hier is die gelykenis volledig en lees dit baie noukeurig deur en bid dat jy oë gegee word om te sien wat die geestelike betekenis in die woorde en simbole is:
In dele 1 tot 7 van ons skrywes oor die gelykenis van Lasarus en die ryk man het ons tot dusver die volgende vasgestel:
Die onoorbrugbare kloof tussen die ryk man en Lasarus is ook die skeiding tussen vlees en gees, tussen geloof en ongeloof. Die ryk man, soos alle natuurlike mense, kan nie hierdie skeiding sien nie.
Die ryk man het twee versoeke wat hy rig na Abraham:
Dat Lasarus net 'die punt van sy vinger in water kan insteek en [sy] tong verkoel';
Dat sy vyf ander broers gewaarsku moet word teen die plek van smarte.
Sy eerste versoek gaan oor homself en beeld uit die obsessie wat enige natuurlike persoon het om homself eerste te stel en sy behoeftes eerste te bevredig. Selfsugtigheid en selfwaan is so bekend aan ons almal totdat God ons so siek maak vir dit dat ons Hom smeek vir verlossing van onsself. As God hierdie verlossingswerk in ons lewens begin, sal ons bewus word dat ons ander mense begin hoër ag as onsself en ons hulle behoeftes begin raaksien. Dit is wanneer ons weet dat Jesus Christus se gesindheid en denke in ons begin bevestig word deur die Vader:
Luk 14:10-11 Maar wanneer jy genooi is, gaan en neem die agterste plek in; sodat wanneer hy kom wat jou genooi het, hy vir jou kan sê: Vriend, gaan hoër op! Dan sal jy eer hê voor die wat saam met jou aan tafel is. Want elkeen wat homself verhoog, sal verneder word, en wat homself verneder, sal verhoog word.
Fil 2:3-5 Moenie iets doen uit selfsug of uit ydele eer nie, maar in nederigheid moet die een die ander hoër ag as homself. Julle moet nie elkeen na sy eie belange omsien nie, maar elkeen ook na die ander s'n. Want hierdie gesindheid moet in julle wees wat ook in Christus Jesus was.
Hierdie eerste versoek van die ryk man wys ook weereens uit dat die konteks waarbinne hy verkeer op die stadium kan nooit 'n ewige helse vuur nie. Volgens die valse leerstelling van die afvalliges brand die hele fisiese liggaam in 'n fisiese helse vuur, vir ewig. Hoekom vra die ryk man net dat sy tong aangeraak moet word met water aan die punt van Lasarus se vinger? Hoe op dees aarde kan 'n druppel fisiese water op die ryk man se fisiese tong die verlangde verlossing bring in 'n ewige fisiese vuur? 'n Mens in 'n vuur vra nie sulke absurdhede nie, vra enige brandweerman! Hier is dus iets anders ter sprake wat dieper geestelike dinge ontbloot as ons dit kan sien. Baie glo dat mens net Jesus se naam kan verbaliseer of "die bloed pleit" en dan is jy gered vanwat ook al jou pla. Hier is die teks wat die afvalliges bloots ry om die hierdie valshede te verkondig:
Hierdie teks is een lyn van 'n preek van Petrus op pinksterdag wat reeds in vers 14 van Handelinge 2 begin en strek tot vers 40. Met ander woorde daar is nog ander dinge wat moet gebeur voor enigeen gered sal word. Hierdie versoek van die ryk man sluit nouliks aan by hierdie verdraaiing wat deur die afvalliges skaamteloos verkondig word om miljoene mense te verlei agter hulle aan. Hulle bied 'n kitsoplossing aan – 'n kitsredding, en daarmee word groot gedeeltes uit die Woord van God uitgehaal wat God laat neerskryf het vir ons lering. Met hierdie vervalsings word God openlik versoek deur die afvalliges tot hul eie nadeel:
1Kor 10:9-11 En laat ons Christus nie versoek soos ook sommige van hulle gedoen het nie, en hulle het deur die slange omgekom. En moenie murmureer soos ook sommige van hulle gemurmureer het nie, en hulle het deur die verderwer omgekom. Maar al hierdie dinge het hulle oorgekom as voorbeelde en is opgeskrywe as 'n waarskuwing aan ons op wie die eindes van die eeue gekom het.
Net hulle wat dit kan ontvang weet dat ons '…al hierdie dinge' wat Petrus preek (en so ook in die res van die Skrifte voorkom) moet van leer en van leef as ons God se koninkryk wil ingaan:
Die ryk man, soos die afvalliges, soek 'n kort pad na verlossing van die smarte wat hy en almal moet verduur. Hy dink 'n 10 sekonde sondaarsgebed is al wat nodig is om die koninkryk van God te beërwe. Nee, dit is slegs 'deur baie verdrukkinge' wat enigeen die verlossing kan deelagtig word. Dit is om jou eie kruis op te neem, dit te dra en dan saam met Jesus te sterf:
Ons sal in deel 9 kyk na die tweede versoek van die ryk man.
This entry was posted in Lees eers hier and tagged Afrikaans, bybel, groot kloof, hemel, Honde, natuurlike mens, sere, siel, stof, tipes, vader abraham, vergeestelik, waarheid, woord van god. Bookmark the permalink.